Moj san

Napisat ću sastavak o čemu bih voljela sanjati! Voljela bih sanjati o lijepim snovima. Kako sam na oblacima. Da skačem po njima, igram se na njima. Dosad sam imala ružne snove. Kad bih imala ružne snove, često bih se noću budila. Sljedeći dan bih bila pospana i ništa mi se ne bi dalo. Ne bih mogla učiti ni pisati zadaću. Loše bih se osjećala, bila bih tužna i neraspoložena. Ne bih mogla čitati knjige i lektiru jer bi mi sve bilo mutno pred očima. To bi mi pokvarilo cijeli dan. A kad bih imala ljepše snove, sigurna sam da bi mi dan bio vedriji. Ja bih bila puno sretnija i vedrija. Noću bih se dobro naspavala. U školu ne bih došla pospana i neraspoložena. Ne bi mi bilo preteško napisati zadaću. Pročitala bih više stranica lektire i više bih naučila. Ja mislim da bi mnogi ljudi željeli ljepši san jer im ljepši san daje ljepši i vedriji dan.

                                                           ANAMARIA COLARIĆ, 5.A